*Projekts*

**LATVIJAS REPUBLIKAS MINISTRU KABINETS**

2021.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi** **Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas**

**izplatības ierobežošanai”**

Izdoti saskaņā ar Epidemioloģiskās drošības likuma

3.panta otro daļu, 14.panta pirmās daļas 5.punktu,

19.panta pirmo un 2.1 daļu, 19.1 pantu, 30.panta trešo daļu,

31.panta piekto daļu, 39.panta pirmo un otro daļu,

Covid-19 infekcijas izplatības pārvaldības likuma

4.panta 1., 2., 3., 4., 5., 6., 7., 8., 9., 10., 11.,12., 13.,

14., 15., 16., 17., 18. un 21.punktu, 6.1 panta otro daļu,

6.3 panta otro daļu, 6.7 panta pirmo, otro un trešo daļu

un 10.4 panta trešo daļu un Farmācijas likuma

5.panta 3. un 12.punktu

Izdarīt Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai” (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B. nr.) šādus grozījumus:

1. Papildināt noteikumu 1.punktu ar 1.26.apakšpunktu šādā redakcijā:

“1.26. Personu, kurām konstatēta inficēšanās ar SARS-CoV-2 koronovīrusu, datu no valsts informācijas sistēmām saņemšanas un apstrādes kārtību, apstrādājamo datu apjomu un datu glabāšanas termiņu, kā arī institūcijas, kuras saņems, apstrādās un glabās apstrādātos personu datus.”

1. Papildināt noteikumus ar 45¹.apakšpunktu šādā redakcijā:

„45.1. Centrālā statistikas pārvalde no Slimību profilakses un kontroles centra saņem datus par tām personām, kas inficētas ar SARS-CoV-2 koronavīrusu, un veic šo datu apstrādi, apvienojot tos ar Centrālās statistikas Pārvaldes rīcībā esošajiem Pilsonības un migrācijas pārvaldes Iedzīvotāju reģistra informācijas sistēmas, Valsts ieņēmumu dienesta, Valsts sociālās apdrošināšanas aģentūras un Nodarbinātības valsts aģentūras datiem par šīm personām, kā arī nodrošina apvienoto datu tūlītēju pseidonimizēšanu, dzēšot konkrētu personu identificējošos datus (personas kods, vārds, uzvārds), vienlaikus saglabājot Slimību profilakses un kontroles centra piešķirtos personu reģistrācijas numurus, kā arī nodrošina izveidotā pseidonimizētā datu masīva drošu attālinātu piekļuvi Ekonomikas ministrijai, Slimību profilakses un kontroles centram un Pārresoru koordinācijas centram šo datu analīzei. Ekonomikas ministrija veic minēto datu analīzi ne ilgāk kā divu kalendāro nedēļu laikā un sagatavoto informāciju regulāri iesniedz Starpinstitūciju darbības koordinācijas grupai turpmākam darbam.”.

1. Papildināt noteikumus ar 45.2.apakšpunktu šādā redakcijā:

„45.2Centrālā statistikas pārvalde nodrošina, ka pseidonimizētajā datu masīvā ietvertie dati par personu pēc to iekļaušanas datu masīvā tiek dzēsti līdz nākamā gada 31.decembrim.”.

Ministru prezidents A.K.Kariņš

Veselības ministrs D.Pavļuts

Vīza: PKC vadītājs P.Vilks

Vesperis 67082812

vladislavs.vesperis@pkc.mk.gov.lv